গাড়িতে বসেই কি বিস্ফোরক তৈরি করেছিল উমর, অনুমান তদন্তকারীদের

নয়াদিল্লি: দিল্লি বিস্ফোরণকাণ্ডে (Delhi Blast Case) উঠে আসছে এল আরও চাঞ্চল্যকর তথ্য। তদন্তকারীদের আনুমান গাড়িতে বসেই কি বিস্ফোরক তৈরি করেছিল জঙ্গি-চিকিৎসক উমর নবি। পেট্রোলিয়াম জাতীয় কোনও জ্বালানি ব্যবহার করে বিস্ফোরণ ঘটানো হয়েছিল। গোয়েন্দা সূত্রে জানা গিয়েছে, ২ কিলোগ্রামের বেশি অ্যামোনিয়াম নাইট্রেট ব্যবহার করা হয়েছিল দিল্লির বিস্ফোরণে। ৫০টিরও বেশি যে নমুনা সংগ্রহ করা হয়েছিল তা থেকে এই তথ্য উঠে এসেছে। এমনকী বিস্ফোরণে স্থলে বড় বড় গর্ত হয়েছে বিস্ফোরণের পর।

গোয়েন্দা সূত্রে জানা গিয়েছে, খনিতে যে ধরনের বিস্ফোরক ব্যবহার করা হয়, সেই ধরনের বিস্ফোরক ব্যবহার করা হয়েছিল। আই-২০ গাড়িতে দুই কেজি অ্যামোনিয়াম নাইট্রেট ব্যবহার করা হয়েছিল। গাড়ির ভিতরে সরু তার ও এক ধরনের জ্বালানি পাওয়া গিয়েছে। এখান থেকেই গোয়েন্দাদের সন্দেহ, গাড়িতে বসেই বিস্ফোরক তৈরি করা সম্ভব। ৫-১০ মিনিটের মধ্যেই এই বিস্ফোরক তৈরি করা যায়।

আরও পড়ুন:

১০ নভেম্বর দিল্লির লালকেল্লার সামনে বিস্ফোরণের মাত্র কয়েক ঘণ্টা আগে হরিয়ানার ফরিদাবাদ থেকে বিপুল পরিমাণ আরজিএক্সের মশলা অর্থাৎ অ্যামোনিয়াম নাইট্রেট উদ্ধার করা হয়। ধৃতদের জিজ্ঞাসাবাদ করে পুলিশ জানতে পারে, উমর নামের এক জন এখনও অধরা। তিনি আরও বড়় কোনও বিস্ফোরণের পরিকল্পনা করছেন। তাঁর খোঁজ শুরু করে তদন্তকারীরা। যদিও সময়ে তাঁর খোঁজ পাননি তদন্তকারীরা। দিল্লিতে তিনি বিস্ফোরণ ঘটিয়েছেন। দিল্লির ঘটনাকে ইতিমধ্যে সন্ত্রাসবাদী হামলার তকমা দিয়েছে কেন্দ্রীয় সরকার। দোষীদের কঠোর শাস্তি নিশ্চিত করা হবে, জানিয়েছেন প্রধানমন্ত্রী নরেন্দ্র মোদি।